בזמן שישנו מאבק סביב חוק ההסדרה, שכנראה ייפסל בבג"ץ, בלשכת היועץ המשפטי לממשלה מצאו פתרון. בכל מקום שבו יוכח שאנשים רכשו קרקע שהם חשבו שהיא חוקית, הם יוכלו להישאר לגור בה
שוב מוצא עצמו נתניהו בפוזיציה השנואה עליו - הסמן השמאלי בממשלה שלו. "אני שומע אולטימטומים מזוייפים ולא מתרגש. אנשים עסקים בויכוחי סרק לתקשורת ואני מנהל תמדינה", אמר מוקדם יותר.
הדברים האלה מכוונים לנפתלי בנט שסוחף את שרי הממשלה בעד חוק ההסדרה, מול מאמצי ראש הממשלה לדחות אותו. החוק, שצפוי לעבור מחר סופית בכנסת, מכשיר כ-4,000 בתים ביהודה ושומרון. המחיר: עוד עימות חריף בין הממשלה לבג"צ, שלפי כל ההערכות יפסול אותו.
מנכ"ל משרד הביטחון על פרשת הצוללות: "הפעילו עליי לחצים גדולים ללכת לעסקה"
אז למה להתאמץ כל כך על חוק שלא יעבור? גם כדי להרגיע המונים בעפרה, שהפגינו נגד הריסת תשעה בתים ביישוב וגם כי מאחורי הקלעים יו"ר הבית היהודי נפתלי בנט ושרת המשפטים איילת שקד, שספגו אמש צעקות בעפרה, מבשלים סל עוקף חוק.
שקד ובנט ספגו צעקות. עצרת בעפרה(מתי עמר/TPS)
במסגרת הסל הזה, המדינה פועלת להקים בית דין לבוררות על פי המודל הקפריסאי. במקביל היועץ המשפטי לממשלה, אביחי מנדלבליט מגבש שתי חוות דעת שיגדירו מחדש גבולות התנחלויות ויכשירו דרכי גישה אליהן. אבל, השינוי הדרמטי ביותר עבר לפני כחודשיים.
בלשכת היועץ המשפטי התכנסו בכירי מערכת המשפט והחליטו להעניק הגנה משפטית לאלפי בתים בשטחים דרך מה שנקרא "תקנת השוק". המשמעות היא שהמדינה תיקח אחריות על בתים שמכרה ביהודה ושומרון, ובכל מקום בו יוכח שהרוכשים חשבו שמדובר בקרקע חוקית, הם יוכלו להישאר לגור בה.
לפי הערכות, התקנה הזו תגן על אלף עד 3,000 בתים, כלומר רבע עד שלושת רבעי מחוק ההסדרה כבר עבר בפועל. תגידו אם כן להתראות לחוק ההסדרה, ותגידו שלום - לסל ההסדרה.